open-index/open-wikipedia-markdown huggingface dataset:
Peter Balgha

**Peter Balgha** (* 27. máj 1935, Dolný Kubín – † 16. máj 1972, Bratislava) bol slovenský prozaik, scenárista, filmový publicista a dramaturg.
## Životopis
Štúdia začal na gymnáziu v Dolnom Kubíne. V rokoch 1953 – 1958 pokračoval na filmovej fakulte Akadémie múzických umení v Prahe odbor filmová dramaturgia a filmová veda. 

V rokoch 1958 – 1970 bol dramaturg a vedúci filmového vysielania v Česko-slovenskej televízii v Bratislave. Bol predseda televíznej sekcie Slovenského zväzu filmových a televíznych umelcov. Zároveň vyučoval na Vysokej škole múzických umení v Bratislave. Za liberálne názory bol od roku 1968 prenasledovaný. Bol členom skupiny Generácia 56. 

## Dielo
Debutoval v časopise Mladá tvorba poviedkou *Neprebudený*.
Próza:
* 1962 – *[[Dom pre živých]]*
* 1964 – *[[Ticho, ktoré si tu zanechal]]*
Scenáre k televíznym filmom:
* 1969 – *[[Od štvrtka do zmrtvýchvstania]]*, *[[Chodba smrti]]*
* 1963 – *[[Ruže na úver]]*
* 1962 – *[[Vrátim sa živý]]* 	
Dramaturgia televíznych filmov:
* 1969 – *[[Sladké hry minulého leta]]*  	
* 1968 – *[[...a sekať dobrotu]]*, *[[Balada o siedmich obesených]]*, *[[Román o base]]*, *[[V hodine strachu...]]*, *[[Výšiny]]*
* 1967 – *[[Krotká]]*, *[[Sedem svedkov]]* 	
* 1966 – *[[Tri gaštanové kone (film)|Tri gaštanové kone]]* 	
* 1964 – *[[Kolíska(film)|Kolíska]]*

Ako dramaturg spolupracoval na viacerých televíznych adaptáciách diel svetových a slovenských autorov. Podieľal sa aj na tvorbe dokumentárnych a zábavných programov. Venoval sa  filmovej, televíznej a divadelnej publicistike.

## Referencie

## Literatúra
* *[[Slovník slovenských spisovateľov 20. storočia]]*

Kategória:Slovenskí spisovatelia
Kategória:Slovenskí filmoví dramaturgovia
Kategória:Slovenskí televízni dramaturgovia
Kategória:Osobnosti z Dolného Kubína
Kategória:Držitelia ceny Igric
Kláštor San Millán de Yuso

**Kláštor San Millán de Yuso** je benediktínsky kláštor v španielskej obci San Millán de la Cogolla v autonómnom spoločenstve La Rioja. Jeho začiatky siahajú do stredoveku, kedy patril medzi najvýznamnejšie kláštory celej oblasti. Najdlhšie bol kláštor používaný benediktínmi, v súčasnosti žije v kláštore komunita augustiniánov.

Pre svoj výnimočný kultúrny odkaz bola stavba spolu s neďalekým kláštorom San Millán de Suso zapísaná na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
San Millán de Yuso
Kláštor San Millán de Suso

**San Millán de Suso** je benediktínsky kláštor pri španielskej obci San Millán de la Cogolla v autonómnom spoločenstve La Rioja. Jeho začiatky siahajú do konca 6. storočia a dnes je významnou španielskou pamiatkou. Pred približne tisíc rokmi tu anonymným mníchom napísal *Glosas Emilianenses*. Tieto poznámky napísané v troch jazykoch – latinčine, stredovekej baskičtine a stredovekého iberského sú písomnou pamiatkou miestneho dialektu.

Pre svoju kultúrnu hodnotu bola stavba spolu s neďalekým kláštorom San Millán de Yuso zapísaná na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
San Millán de Suso
Kategória:Románske stavby v Španielsku
Palmový háj v Elche

**Palmový háj v Elche** je háj v španielskom meste Elche v autonómnom spoločenstve Valencia. V oblasti Elche sa nachádza približne 11&nbsp;000 paliem datľových, ktoré tu boli vysadené už počas vlády Maurov a niektoré sú staré približne 300 rokov. V 18. storočí zaberali palmy skoro dvojnásobok dnešnej plochy s počtom 200 000 paliem. Sú jedinečným zachovalým dielom, ktoré dokumentuje poľnohospodárske praktiky Arabov v Európe. Tradícia pestovania datlí pritom siaha do obdobia vlády Iberov v 5. storočí.

Háj zahŕňa aj park *Parque Municipal* v centre mesta a ďalšie plochy s celkovou rozlohou  (z toho  v strede mesta).

Celý háj bol v roku 2000  zapísaný na zoznam svetového dedičstva UNESCO.

## Iné projekty

## Externé odkazy
* „Elche a jeho dáma, palmový háj, datle a mysterium“ na spanelsko.info n

## Zdroj

Kategória:Lokality Svetového dedičstva v Španielsku
Kategória:Parky v Španielsku
Palau de la Música Catalana

**Palau de la Música Catalana** je koncertná sála v Barcelone. Sála bola postavená medzi rokmi 1905 – 1908 podľa návrhu katalánskeho architekta Lluís Domènech i Montanera. Spoločne s nemocnicou de Sant Pau patrí Palau de la Música Catalana k Montanerovým vrcholným dielam. Budova bola navrhnutá v štýle katalánskej secesie tzv. modernisme pre operné a baletné predstavenia.

V roku 1997 boli obidve stavby zapísané na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
Kategória:Stavby v Barcelone
Kategória:Architektúra z 1908
Náměstí Republiky (stanica pražského metra)

**Náměstí Republiky** je stanica metra v Prahe na linke B. Nachádza sa pod križovatkou ulíc *V celnici* a *Havlíčkova* v štvrti Nové Město. Bola otvorená 2. novembra 1985.

## Charakteristika stanice
Stanica je trojlodná s 18 pármi prestupov na nástupište, razená, s plnou dĺžkou strednej lode. Dlhá je , založená  hlboko pod povrchom. Má dva výstupy, dva podzemné vestibuly a tri eskalátorové tunely. Obidva vestibuly majú podpovrchovú dvojpodlažnú monolitickú konštrukciu zo železobetónu, sčasti zastropenú prefabrikovanými predpätými nosníkmi. K vestibulu pod námestím Republiky vedie jeden tunel, k vestibulu na Masarykovo nádraží vedie jeden krátky tunel s eskalátormi *Transporta* československej výroby, na ktorý sa napája ďalší dlhý s klasickým typom ruských eskalátorov, umiestnený oproti tomu prvému zhruba kolmo. Ako obklad stanice sú použité sklenené dosky, dosky Ekrona (strop) a vypuklé šošovky (steny za nástupišťom).

## História stanice
Výstavba stanice v rokoch 1977 – 1985 si vyžiadala náklady vo výške 618 miliónov Kčs. Museli vzniknúť rozsiahle výkopy, pri ktorých došlo k uzáverám na námestí a v okolí Masarykova nádraží na konci prvej polovice 80. rokov.

### Povodeň v roku 2002
Stanica bola v roku 2002 zaplavená povodňou. Následne musela byť zrekonštruovaná. Obnovené boli aj charakteristické sklenené šošovky, ktoré veľká voda odniesla až do stanice Karlovo náměstí. V novej podobe je ich však menej, pretože niektoré boli nenávratne zničené. Niekoľko ich radov tak bolo nahradených smaltovaným plechom. Namiesto originálneho združeného nosiča osvetlenia známeho z celého úseku I.B bol použitý modernejší, presvietený a odvodený z podobného zo stanice Kobylisy.

Ďalšou významnou udalosťou, ktorá zasiahla do podoby západného vestibulu stanice bola výstavba obchodného domu *Palladium*. Kvôli tomu bol v roku 2006 uzavretý jeden v výstupov. V nasledujúcom roku bolo obchodné centrum dokončené a vďaka vestibulu napojené priamo na metro.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1985
FK Lokomotiv (Moskva)

**Futboľnyj klub Lokomotiv Moskva** () je futbalový klub so sídlom v Moskve, hrajúci v najvyššej súťaži. Farby klubu sú červená a zelená.

Klub bol založený v roku 1923 pod názvom KOR (Klub októbrovej revolúcie).

## Úspechy

* **Ruská Premier League** - 2002, 2004, 2018
* **Ruský Pohár** - 1996, 1997, 2000, 2001, 2007, 2015, 2017
* **Ruský Super Pohár** - 2003, 2005
* **Sovietsky Pohár** - 1936, 1957
* **Pohár víťazov pohárov UEFA** - *Semifinalista*: 1998, 1999

## Externé odkazy
* Oficiálna webstránka 


Lokomotiv Moskva
Kategória:Futbalové kluby založené v 1923
Neotektonika

**Neotektonika** zahŕňa najmladšie tektonické procesy a udalosti, ktoré postihli daný región, a ktorých hlavné znaky pretrvávajú dodnes v závislosti na aktuálnom tektonickom režime (angl. current tectonic regime, skrátene CTR). Keďže zemská kôra má na rôznych miestach nielen rozličné zloženie ale aj vek, môžu byť neotektonické javy v odlišných oblastiach chápané rozlične. Na Slovensku sú za neotektonické považované hlavne javy trvajúce od pliocénu až dodnes. Teda aktuálny tektonický režim tu pretrváva od konca miocénu asi 5,5 milióna rokov. Vo východnej oblasti Spojených štátov však aktuálny tektonický režim pretrváva už asi 15 miliónov rokov, zatiaľ čo na opačnej strane kontinentu v Kalifornii iba asi pol milióna rokov. Za hranicu začiatku neotektonickej epochy sa považuje obdobie, kedy v danej oblasti došlo k usporiadaniu platní alebo usporiadaniu napäťového poľa tak, ako je známe zo súčasnosti.

Pojem neotektonika po prvýkrát použil sovietsky geológ V.A. Obručev v roku 1948.

## Aktívna tektonika
Význam sledovania neotektonických pohybov spočíva hlavne v pozorovaní a predvídaní aktívnych tektonických procesov. Sú to tie procesy, ktorých aktivita bola potvrdená počas existencie ľudskej civilizácie. Predvídanie najnebezpečnejších z nich ako sú napr. zemetrasenia, subsidencia pobrežných oblastí a podobne, má veľký význam pre trvalo udržateľný rozvoj spoločnosti.

## Spôsoby výskumu
Pri neotektonickom výskume sú okrem klasických geologických metód ako je štruktúrna analýza zlomov a paleonapäťová analýza používané aj ďalšie vedné disciplíny ako seizmológia pri analýze ohniskových mechanizmov zemetrasení; rôzne typy geofyzikálnych meraní vo vrtoch; presné GPS merania zmien vzdialeností a nadmorských výšok; diaľkový prieskum Zeme, pri sledovaní geomorfologických a morfotektonických údajov o zemskom povrchu – morfometria a geomorfologická analýza.

## Referencie

Kategória:Tektonika
Európska cesta 572

**Európska cesta 572** (*E572*) je európska cesta na Slovensku, ktorá začína v Trenčíne, končí v Žiari nad Hronom a je dlhá 101 kilometrov. 

## Priebeh
Európska cesta 572 kopíruje trasu cesty I. triedy číslo 9 a začína v Chocholnej na križovatke s diaľnicou D1 (E50 a E75). 

Pokračuje v peáži cesty I/9 cez Bánovce nad Bebravou, Nováky (križovatka s I/64), Prievidzu, Handlovú a Žiar nad Hronom do Ladomerskej Viesky, kde končí križovatkou s cestou I/65 (R1, E58 a E571).

V trase E572 bude na celom úseku prechádzať rýchlostná cesta R2.

## Referencie

## Iné projekty

572
Kategória:Cestná infraštruktúra na Slovensku
Lokomotíva Košice

**Lokomotíva Košice** môže byť:

* futbalový klub, pozri FC Lokomotíva Košice
* basketbalový klub, pozri Lokomotíva Košice (basketbal)
* bedmintonový klub, pozri Lokomotíva Košice (bedminton)
Mars superliga 2001/2002

**[[Fortuna liga|Mars superliga]]** v sezóne 2001/02 bol v poradí 9. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

## Tabuľka

## Tabuľka strelcov

 

## Referencie

## Externé odkazy
* RSSSF.com
* Čísla a štatistiky z Mars superligy 2001/2002 - prehľad

Kategória:Futbal v 2001
Kategória:Futbal v 2002
Kategória:Najvyššia futbalová súťaž na Slovensku
Ferdinand Georg Frobenius

**Ferdinand Georg Frobenius** (* 26. október 1849, Charlottenburg, Nemecko, vtedy Prusko – † 31. august 1917, Berlín, Nemecko, vtedy Nemecké cisárstvo) bol nemecký matematik a študent Karla Weierstrassa. Je známy predovšetkým vďaka práci v oblastiach diferenciálnych rovníc, teórie grúp a teórie čísel. Ako prvý tiež podal úplný dôkaz Cayleyho-Hamiltonovej vety. Je po ňom pomenované veľké množstvo matematických viet a konceptov. 

## Iné projekty

Kategória:Nemeckí matematici
Ladislav Pecko

**Ladislav Pecko**(* 27. jún 1968) je bývalý slovenský futbalový reprezentant a futbalový tréner. Hrával na poste pravého obrancu a patrí k najlepším hráčom Slovana Bratislava v celej jeho histórii. V roku 2009 ako tréner priviedol Slovan k titulu po desiatich rokoch. V roku 2010 trénersky prevzal slovenský Corgoňligový tím 1. FC Tatran Prešov, kde nahradil Romana Pivarníka. Klub zmenu trénera učinil kvôli zlým výsledkom seniorského A-mužstva (5 prehier, 1 remíza, pozn.). V júni 2011 však Tatran spoluprácu s Lacom ukončil, aj napriek udržaniu sa klubu v Corgoň lige, čo bolo nepochybne jeho zásluhou. Zároveň s ním klub opustil aj jeho asistent Vladimír Kinder.
## Úspechy
**Ako hráč**
* Majster Česko-Slovenska: 1992
* Majster Slovenska: 1994, 1995, 1996, 1999
* Slovenský pohár: 1989, 1994, 1997, 1999
**Ako tréner**
* Majster Slovenska: 2009
* Slovenský pohár: 2009

## Referencie

## Externé odkazy
* Ladislav Pecko na stránke transfermarkt.de
* national-football-teams.com

Kategória:Narodenia v 1968
Kategória:Česko-slovenskí futbalisti
Kategória:Slovenskí futbalisti
Kategória:Hráči ŠK Slovan Bratislava
Kategória:Slovenskí futbaloví tréneri
Sport Club Corinthians Paulista

**Sport Club Corinthians Paulista** je brazílsky športový klub sídliaci v São Paulo. Klubové farby Corinthians sú  čierna a biela. Klub je známy pre jeho futbalový tím, ktorý hrá brazílsku najvyššiu súťaž.

Futbalový klub bol založený v roku 1910 skupinou robotníkov. Patrí k najúspešnejším brazílskym futbalovým klubom, 5-násobným majstrom Brazílie a 26-násobným majstrom São Paula.

## Úspechy
* **[[Mundial de Clubes FIFA]] (1):** 2000
* **[[Copa Libertadores da América]] (1):** 2012
* **[[Campeonato Brasileño de Serie A]] (5):** 1990, 1998, 1999, 2005, 2011
* **[[Campeonato Brasileño de Serie B]] (1):** 2008
* **[[Supercopa de Brasil]] (1):** 1991
* **[[Copa de Brasil]] (3):** 1995, 2002, 2009
* **[[Torneio Rio-São Paulo]] (5):** 1950, 1953, 1954, 1966, 2002
* **[[Campeonato Paulista de Futebol]] (26):** 1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003 e 2009

## Externé odkazy
* Oficiálna webstránka 

Kategória:Corinthians 
Kategória:Brazílske futbalové kluby
Kategória:Brazílske športové kluby
Kategória:Futbalové kluby založené v 1910
Kategória:Šport v São Paulo
Márcio Amoroso

**Márcio Amoroso dos Santos** (* 5. júl 1974, Brasília) je bývalý brazílsky futbalista. Hrával na poste útočníka. Pôsobil vo viacerých krajinách, okrem domácej najvyššej súťaži aj v Japonsku, Taliansku, Nemecku, Španielsku a Grécku.

## Úspechy a ocenenia
### Verdy Kawasaki
* J. League: 1993, 94
### Flamengo
* Campeonato Carioca: 1996
### Udinese
* Najlepší strelec Serie A: 1998/99 
### Parma
* Taliansky Superpohár: 1999
### Dortmund
* Bundesliga: 2001/02
* Najlepší strelec Bundesligy: 2001/02

### São Paulo
* Majstrovstvá klubov FIFA: 2005
* Copa Libertadores de América: 2005

### Brazília
* Copa América: 1999

## Zdroj

## Externé odkazy
* FootballDatabase

Kategória:Brazílski futbalisti
Kategória:Hráči Guarani Futebol Clube
Kategória:Hráči Clube de Regatas do Flamengo
Kategória:Hráči Corinthians
Kategória:Hráči Udinese Calcio
Kategória:Hráči Parma FC
Kategória:Hráči Borussia Dortmund
Kategória:Hráči Málaga CF
Kategória:Hráči AC Miláno
Kategória:Hráči São Paulo FC
Kategória:Hráči Aris FC
Majstrovstvá sveta v ľadovom hokeji 2015

250px|náhľad|Jeden z maskotov MS 2015

**Majstrovstvá sveta v ľadovom hokeji 2015** sa konali v Česku. Rozhodlo sa o tom 21. mája 2010 na kongrese IIHF v Kolíne nad Rýnom. Boli to 79. majstrovstvá sveta v ľadovom hokeji v poradí. Zápasy sa hrali v Prahe (O<sub>2</sub> Aréna) a Ostrave (ČEZ Aréna), teda na tých istých štadiónoch, na ktorých sa konali zápasy MS v ľadovom hokeji 2004. Majstrom sveta sa po ôsmich rokoch stala Kanada, ktorá porazila obhajcu titulu Rusko pomerom 6 : 1. V boji o bronz sa z víťazstva tešil tím USA, ktorý porazil domáce Česko 3 : 1 a získal bronz po dvoch rokoch.

## Výber usporiadateľskej krajiny

## Štadióny

## Kvalifikované tímy
500px|thumbnail|Krajiny, ktoré sa zúčastnili Majstrovstiev sveta 2015. Červenou farbou je označené domáce Česko, slabo modrou sú označené krajiny, ktoré postúpili z nižšej kategórie a modrou farbou sú označené ostatné krajiny.
* ^
* *
* *
* **
* *
* *
* *
* *
* *
* *
* *
* *
* ^
* *
* *
* *
:* = Automatická kvalifikácia najlepších 14 tímov z [[Majstrovstvá sveta v ľadovom hokeji 2014]]*
:* = Kvalifikovanie víťazstvom v [[Majstrovstvá sveta v ľadovom hokeji 2014 – I. divízia]]*
:** *= Automaticky ako hostiteľ*

## Základné skupiny
Organizátori vymenili Slovensko za Švajčiarsko, aby hrali Slováci v Ostrave.

**Skupina A (Praha)**
*  (1)
*  (4)
*  (5)
*  (7)
*  (9)
*  (12)
*  (13)
*  (16)

**Skupina B (Ostrava) **
*  (2)
*  (3)
*  (6)
*  (8)
*  (10)
*  (11)
*  (14)
*  (15)

## Play-off

## Konečné poradie

## Kanadské bodovanie

### Hodnotenie brankárov
Poradie piatich najlepších brankárov podľa úspešnosti zásahov v percentách, brankár musí mať odohrané minimálne 40 % hracieho času za svoj tím.

*Čas = Čas na ľade (minúty:sekundy); IK = Inkasované góly; PGZ = Priemer gólov na zápas; SNB = Strely na bránku; Úsp% = Percento úspešných zásahov; ČK = Čisté kontá*

## Referencie

## Externé odkazy
* Oficiálna stránka IIHF 
* MS v hokeji 2015, všetky informácie o programe a lístkoch na MS 2015 v Česku

Kategória:Majstrovstvá sveta v ľadovom hokeji

Kategória:Ľadový hokej v 2015
Kategória:Ľadový hokej v Česku
Kategória:Športové podujatia v Prahe
Kategória:Športové podujatia v Ostrave
Kategória:2015 v Česku
Clive Burr

**Clive Burr** (* 8. marec 1957, Londýn – † 12. marec 2013) bol britský bubeník, známy svojím pôsobením v kapele Iron Maiden medzi rokmi 1980 a 1982. 

## Hudobná kariéra
Predtým hral Burr v skupine Samson. K Iron Maiden sa pripojil roku 1979, v ktorej poznal vtedajšieho gitaristu Dennisa Strattona. So skupinou nahral tri albumy: *[[Iron Maiden (album)|Iron Maiden]]*, *[[Killers]]* a zlomovú platňu *[[The Number of the Beast]]*. Z kapely odišiel roku 1982 kvôli stresujúcemu programu a osobným problémom. Nahradil ho súčasný bubeník Nicko McBrain. Burr sa spolupodielal na písaní piesne „Gangland“ pre *The Number of the Beast*. Jeho ďalšia pieseň, „Total Eclipse“ bola pridaná ako b-strana singla "Run to the Hills" a neskôr ju dali na remasterovaný CD tohoto albumu.

Po odchodu z Iron Maiden hral Burr krátko vo francúzskej kapele Trust, kde si vymenil bicie s McBrainom, a krátko hral v americkej kapele Alcatrazz. Objavil sa aj v krátkodobo fungujúcej kapele Gogmagog, kde spieval Paul Di'Anno, bývalý spevák Iron Maiden a na gitaru hral ich budúci gitarista Janick Gers. Burr si tiež založil kapelu známu ako Clive Burr’s Escape (neskôr Stratus) spolu s bývalými kolegami z Praying Mantis, ale vydali len jeden album a rozpadli sa. Burr sa potom pripojil k Dee Sniderovi z Twisted Sister a dali dohromady skupinu Desperado, ktorá sa nikdy naplno nerozvinula kvôli nezhodám s nahrávacou spoločnosťou. V deväťdesiatych rokoch hral s britskými kapelami Praying Mantis a Elixir, ale nestal sa členom ani jednej z nich.

## Roztrúsená skleróza a charita
Lekári mu diagnostikovali roztrúsenú sklerózu, ktorej liečba ho priviedla do značných dlhov. Iron Maiden usporiadali sériu charitatívnych koncertov a zapojili sa do založenia nadácie pre financovanie výskumu roztrúsenej sklerózy „Clive Burr MS Trust Fund“. Burra choroba časom pripútala na invalidný vozík.
Stal sa tiež patrónom charitatívneho spolku Clive Aid, založeného roku 2004. Clive Aid pomáha zhromažďovať financie na programy liečby rakoviny a roztrúsenej sklerózy organizovaním koncertov po celom svete.

Londýnske Hard Rock Cafe získalo v roku 2005 bicie s Burrovým podpisom.

## Nástroje
Na dvoch albumoch s Iron Maiden hral Clive na bubny Ludwig a činely Paiste. Jeho najslávnejšou súpravou boli bicie Tama, ktoré používal v roku 1982 na "Beast on the Road Tour".

## Diskografia
### Iron Maiden
* *[[Iron Maiden (album)|Iron Maiden]]* (1980)
* *[[Killers]]* (1981)
* *[[The Number of the Beast]] (1982)

=== Trust ===
* *Trust* (1983)
* *Man’s Trap* (1984)
* *The Best of* (1997)

=== Stratus (skôr Escape) ===
* *Throwing Shapes* (1984)

=== Gogmagog ===
* *I Will Be There (EP)* (1985)

=== Elixir ===
* *Lethal potion* (1990)
* *Sovereign Remedy* (2004)

=== Desperado ===
* *Desperado* (1991)
* *Bloodied, But Unbowed* (1996)

=== Praying Mantis ===
* *Captured Alive in Tokyo City* (1996)
* *Demorabilia'' (1999)

## Referencie

## Externé odkazy
* Oficiálna stránka Clive Aid

Kategória:Anglickí heavymetaloví bubeníci
Kategória:Anglickí rockoví bubeníci
Kategória:Iron Maiden
Kategória:Osobnosti z Londýna
Neon Knights

**„Neon Knights“** je pieseň britskej heavymetalovej kapely Black Sabbath z ich albumu *[[Heaven and Hell (album Black Sabbath)|Heaven and Hell]]* (1980). Je to úvodná skladba. Naspieval ju americký spevák Ronnie James Dio a bol to jeho prvý album s Black Sabbath po odchodu Ozzyho Osbourna.

Text piesne je plný mýtov, legiend a stredovekej kultúry. Objavuje sa tu kapitán, „neónoví rytieri", draci, krvaví anjeli, králi, šakaly a krížové výpravy. Text napísal Dio ako poslednú pieseň pre tento album a je to jediný text, na ktorom spolupracoval tiež basgitarista Geezer Butler (hlavný textár z éry Ozzyho Osbourna), pretože nevedel, či chce v kapele zostať.

Pieseň sa stala súčasťou živých koncertov s Diom a často ju spievali i nasledujúci speváci kapely. Skupina Heaven and Hell ju hrala ako prídavok a občas i Diova sólová kapela.

## Skladby
# „Neon Knights“ - 3:49
# „Walk Away“ - 4:21 (prípadne „Children of the Sea“ - 6:30)

## Zostava
* Ronnie James Dio - spev
* Tony Iommi - gitara
* Geezer Butler - basgitara
* Bill Ward - bicie
* Geoff Nicholls - klávesy

## Coververzie

* Iron Savior - *Unification* (1999)
* Steel Prophet - *Genesis* (2002)
* Turbo (Polsko) - *Awatar* (2001)
* Westworld - *Cyberdreams* (2002)
* Queensrÿche - *Take Cover* (2007)
* Sapattivuosi - *Ihmisen merkki* (2009).
* Warrior – tributný album "Neon Knights - A Tribute to Black Sabbath''. (2010) 

## Referencie

Kategória:Piesne Black Sabbath
Kategória:Piesne z 1980
Robert Brout

**Robert Brout** (* 14. jún 1928, New York, USA – † 3. máj 2011, Linkebeek, Belgicko) bol belgický teoretický fyzik amerického pôvodu.. 

Preslávil sa predovšetkým vďaka svojej práci v časticovej fyzike. Je nositeľom Wolfovej ceny za fyziku za rok 2004.

## Referencie


## Iné projekty

## Externé odkazy
* Wolf Preis 2004 
* Wolf Preis 2004 
* Ehrendoktor 2005  
*CERN Courier 

Kategória:Belgickí fyzici
Kategória:Teoretickí fyzici
Kategória:Nositelia Wolfovej ceny za fyziku
Kategória:Osobnosti z New Yorku
François Englert

**François Englert** (* 6. november 1932, Brusel, Belgicko) je belgický teoretický fyzik. Je známy vďaka práci v časticovej fyzike, štatistickej fyzike, kvantovej teórii poľa, kozmológii, teórii strún a supergravitácii. Je nositeľom Wolfovej ceny za fyziku za rok 2004 a Nobelovej ceny za fyziku za rok 2013 za objav Higgsovho mechanizmu spoločne s Petrom Higgsom.

## Životopis
Počas nemeckej okupácie Belgicka počas druhej svetovej vojny žil v rôznych detských domovoch v mestách Dinant, Lustin, Stoumont a Annevoie-Rouillon.

V roku 1955 vyštudoval elektrotechniku na Université Libre de Bruxelles (ULB), kde v roku 1959 obhájil titul Ph.D.. V rokoch 1959 – 1961 pôsobil na americkej Cornell University.

Od roku 1961 začal pôsobiť na ULB, od roku 1964 ako profesor a v rokoch 1980 – 1998 ako riaditeľ miestneho pracoviska teoretickej fyziky, spoločne s Robertom Broutom. Od roku 1998 je emeritným profesorom tejto univerzity.

## Ocenenia
* 1978: prvá cena na International Gravity Contest
* 1982: Francquiho cena
* 1997: High Energy and Particle Physics Prize, udeľuje European Physical Society
* 2004: Wolfova cena za fyziku
* 2010: Sakuraiova cena, udeľuje American Physical Society
* 2013: Nobelova cena za fyziku

## Iné projekty

## Externé odkazy
* Oficiálna stránka

## Zdroj

Kategória:Belgickí fyzici
Kategória:Nositelia Wolfovej ceny za fyziku
Kategória:Nositelia Nobelovej ceny za fyziku
Kategória:Belgickí nositelia Nobelovej ceny
Kategória:Osobnosti z Bruselu
Kategória:Preživší holokaust
Kategória:Absolventi Université Libre de Bruxelles
Peter Higgs

**Peter Ware Higgs** (* 29. máj 1929, Newcastle upon Tyne† 8. apríl 2024, Edinburgh) bol anglický teoretický fyzik známy predovšetkým vďaka práci v časticovej fyzike.

Bol autorom teoretického modelu známeho ako Higgsov mechanizmus, vďaka ktorému v roku 1964 predpovedal existenciu častice dnes nazývanej Higgsov bozón. Článok, v ktorom predpokladal existenciu subatomárnej častice, zaslal časopisu Physical Letters, no editori z CERN-u ho odmietli s tým, že „je bez zjavného významu pre fyziku“. Na čo Higgs článok doplnil o nový odsek a poslal ho ďalšiemu časopisu Physical Review Letters, ktorý ho vydal na jeseň 1964. 4. júla 2012 bola existencia tejto častice predbežne dokázaná dvomi nezávislými vedeckými tímami (ATLAS a CMS) pracujúcimi na Veľkom hadrónovom urýchlovači v Európskej organizácii pre jadrový výskum. Dnes je Higgsov bozón súčasťou štandardného modelu.

Bol nositeľom Wolfovej ceny za fyziku za rok 2004 a Nobelovej ceny za fyziku za rok 2013.

## Referencie


## Iné projekty

## Externé odkazy
* 

Kategória:Anglickí fyzici
Kategória:Britskí fyzici
Kategória:Teoretickí fyzici
Kategória:Britskí nositelia Nobelovej ceny
Kategória:Nositelia Nobelovej ceny za fyziku
Kategória:Nositelia Wolfovej ceny za fyziku
Kategória:Členovia Kráľovskej spoločnosti
Kategória:Držitelia Copleyovej medaily
Kategória:Absolventi University of London
Kategória:Vyučujúci na University College London
Kategória:Anglické osobnosti škótskeho pôvodu
Kategória:Osobnosti z Newcastlu upon Tyne
Paul Émile Appell

**Paul Émile Appell** (* 27. september 1855, Štrasburg, Francúzsko - † 24. október 1930, Paríž, Francúzsko), známy aj ako **M. P. Appell** (*Monsieur Paul Appell*), bol francúzsky matematik. 

Je známy predovšetkým vďaka tzv. Appellovým polynómom. Zaoberal sa tiež projektívnou geometriou, algebrickými funkciami, diferenciálnymi rovnicami a komplexnou analýzou.

## Iné projekty

Kategória:Francúzski matematici
Kategória:Členovia Francúzskej akadémie vied
Kategória:Osobnosti zo Štrasburgu
Appellova postupnosť

**Appellova postupnosť**, je v matematike ľubovoľná postupnosť polynómov \{p_n(x)\}_{n=0}^{\infty}, ktorá spĺňa vzťah
:{d \over dx} p_n(x) = np_{n-1}(x),
a kde p_0(x) je nenulová konštanta. Takéto polynómy sa tiež nazývajú **Appellove polynómy**.

Najjednoduchšou Appellovou postupnosťou je postupnosť \{x^n\}_{n=0}^{\infty}. Inými príkladmi sú Hermitove polynómy, Bernoulliho polynómy, či Eulerove polynómy. Každá Appellova postupnosť je zároveň Shefferovou postupnosťou, opačná inklúzia neplatí. Appellove postupnosti sú pomenované podľa matematika Paula Émila Appella.

Kategória:Matematická analýza
Michel Chasles

**Michel Floréal Chasles** (* 15. november 1793, Épernon, Francúzsko – † 18. december 1880, Paríž) bol francúzsky matematik. 
Zaoberal sa predovšetkým projektívnou geometriou, ale aj algebraickou geometriou a mechanikou. 

Jeho meno sa nachádza na zozname 72 vedcov na Eiffelovej veži.

## Iné projekty

## Externé odkazy
*Digitalizované dielo

Kategória:Francúzski matematici
Kategória:Geometri
Kategória:Členovia Kráľovskej švédskej akadémie vied
Kategória:Osobnosti pochované na Père-Lachaise
Kategória:Absolventi École Polytechnique
Tony Martin (spevák)

**Anthony Philip Harford**, (* 19. apríl 1957) je rockový spevák, najznámejší zo svojho pôsobenia v kapele Black Sabbath medzi rokmi 1987 a 1991 a 1993 až 1997. Po Ozzym Osbournovi vydržal Martin s kapelou druhý najdlhší čas ako spevák. Po odchode od Black Sabbath sa zapojoval do rôznych iných projektov (napr. Tony Martin Band, M3, The Alliance, Misha Calvin, The Cage, Giuntini Project II, album *Psychofantasy* kapely Phenomena). 

Napriek tomu, že Martin vystupuje ako vokalista, je tiež multiinštrumentalistom a v jednom rozhovore tvrdil, že vie hrať na gitaru, basgitaru, bicie, husle, klávesy, harmoniku, gajdy, and Panovu flautu. To dokázal aj na svojom albume z roku 2005 (*Scream*), kde spieval, hral na basgitaru, bicie, husle a nahral tiež dodatočné gitarové party.

## Diskografia
### Black Sabbath
**Štúdiové albumy:**
* *[[The Eternal Idol]]* (1987)
* *[[Headless Cross]]* (1989)
* *[[Tyr (album)|Tyr]]* (1990) 
* *[[Cross Purposes]]* (1994)
* *[[Forbidden (album)|Forbidden]]* (1995)
**Koncertné albumy:**
* *[[Cross Purposes Live]]* (1995)
**Kompilácie:**
* *[[The Sabbath Stones (album)|The Sabbath Stones]]* (1996)

### Aldo Giuntini
* *The Giuntini Project II* (1999)
* *The Giuntini Project III* (2006)

### Dario Mollo
* * The Cage* (1999)
* *The Cage 2* (2002)
* *The Third Cage* (2012)

### Empire
* *Trading Souls* (2002)
* *Raven Ride* (2005)

### Rondinelli
* *Our Cross, Our Sins* (2002)

### Sólo
* *Back Where I Belong* (1992)
* *Scream* (2005)
* *The Book Of Shadows* (TBA)

## Súčasní členovia Martinovej kapely
*Tony Martin – spev, bicie, basgitara, husle, gitara
*Geoff Nicholls - klávesy
*Joe Harford - gitara
*Jamie Mallender- basgitara
*Danny Needham - bicie

### Koncertná zostava
*Rolf Munkes - gitara
*Joe Harford - gitara (Martinov syn)
*Geoff Nicholls - klávesy
*Jamie Mallender - basgitara
*Danny Needham - bicie

## Referencie

## Externé odkazy
*TonyMartin.Net – Oficiálne stránky
*Neoficiálna stránka na Myspace
*Black Sabbath Online: diskografia s Tony Martinom 

## Zdroj

Kategória:Anglickí rockoví speváci
Kategória:Anglickí heavymetaloví speváci
Kategória:Anglickí rockoví bubeníci
Kategória:Anglickí heavymetaloví bubeníci
Kategória:Anglickí rockoví gitaristi
Kategória:Anglickí heavymetaloví gitaristi
Kategória:Anglickí rockoví basgitaristi
Kategória:Anglickí heavymetaloví basgitaristi
Kategória:Anglickí rockoví klávesisti
Kategória:Anglickí heavymetaloví klávesisti
Kategória:Anglickí rockoví huslisti
Kategória:Black Sabbath
Kategória:Osobnosti z Birminghamu
Oskar Perron

**Oskar Perron** (* 7. máj 1880, Frankenthal, Nemecko, vtedy Nemecké cisárstvo – † 22. február 1975, Mníchov, Nemecko) bol nemecký matematik zaoberajúci sa predovšetkým diferenciálnymi rovnicami, ale aj algebrou, analytickou teóriou čísel, či harmonickými funkciami. Spoločne s Ferdinandom Georgom Frobeniom je spoluautorom tzv. Perronovej-Frobeniovej vety, dôležitého výsledku v oblasti lineárnej algebry. Je tiež pôvodcom jednej z možných definícií integrálu dnes známeho ako Henstockov-Kurzweilov integrál.

Kategória:Narodenia v 1880
Kategória:Úmrtia v 1975
Kategória:Nemeckí matematici
Kategória:Absolventi Ludwig-Maximilians-Universität München
Sophie Germainová

**Marie-Sophie Germainová** (* 1. apríl 1776, Paríž, Francúzsko – † 27. jún 1831, Paríž) bola francúzska matematička, fyzička a filozofka.

Napriek ťažkostiam vyplývajúcim z jej pohlavia nadobudla matematické vzdelanie z kníh jej otca a z korešpondencie s matematikmi ako Joseph Louis Lagrange, Adrien-Marie Legendre a Carl Friedrich Gauss. Neskôr, napriek tomu, že sa matematikou nikdy neživila, položila základy teórie pružnosti. Významná je tiež jej práca okolo veľkej Fermatovej vety.

Okrem matematiky sa zaoberala aj filozofiou, psychológiou a sociológiou. Jej filozofiu vysoko uznával zakladateľ pozitivizmu, Auguste Comte.

Bola prvou ženou, ktorá sa mohla zúčastňovať zasadnutí v Institut de France. Pokračovala v sólovej práci a korešpondencii až do svojej smrti v roku 1831, zomrela na rakovinu prsníka.

## Zaujímavosť

Jej meno nie je medzi 72 menami významných osobností na Eiffelovej veži, hoci bez základov teórie pružnosti, ktoré položila, by nebolo postavenie takto konštruovanej veže vôbec možné. Jej životopisec John Augustine Zahm (píšuci pod pseudonymom H. J. Mozans) predpokladal, že bola zo zoznamu vylúčená len preto, že bola žena.

## Dielo
* *Recherches sur la théorie de surfaces élastiques*. 1821.
* *Bemerkungen zu Wesen, Grenzen und Reichweite der Frage der elastischen Oberflächen*. 1826.
* *Mémoire sur la courbure des surfaves*. 1830.
* *Considérations générales sur l’état des sciences et des lettres*. 1831.

## Referencie

## Literatúra
* Louise S. Grinstein and Paul J. Campbell (Hrsg.): *Women of Mathematics, A Biobibliographic Sourcebook*. Greenwood Press, New York 1987, ISBN 0-313-24849-4.
* Lynn M. Osen: *Women in Mathematics*. MIT Press, Cambridge (Mass.) 1990, ISBN 0-262-15014-X.
* Edna E. Kramer: *The Nature and Growth of Modern Mathematics*. Princeton University Press, Princeton (N. J.) 1983, ISBN 0-691-08305-3, S. 476–477.
* Edna Kramer, Artikel Sophie Germain in Dictionary of Scientific Biography
* Louis L. Bucciarelli, Nancy Dworski *Sophie Germain : an essay in the history of the theory of elasticity*. Reidel, Dordrecht, Boston 1980.
* Georg Biedenkapp: *Sophie Germain, ein weiblicher Denker*. H.W. Schmidt, Jena 1910.
* Simon Singh: *Fermats letzter Satz*. Deutscher Taschenbuch Verlag (1. März 2000), ISBN 978-3-423-33052-7.
* Andrea Del Centina: *Unpublished manuscripts of Sophie Germain and a revaluation of her work on Fermat’s Last Theorem*, Archive for the History of Exact Sciences, Band 62, 2008, S. 349–392
* Andrea Del Centina, Alessandra Fiocca: *The correspondence between Sophie Germain and Carl Friedrich Gauss*, Archive History Exact Sciences, Band 66, 2012, S. 585–700

## Iné projekty

## Externé odkazy
* Biografia 
* Andrea del Centina ''Letters of Sophie Germain in Florence''
* Sophie Germain
* Marie-Sophie Germain 

Kategória:Francúzski matematici
Kategória:Francúzski fyzici
Kategória:Francúzski filozofi
Kategória:Úmrtia na rakovinu prsníka
Kategória:Osobnosti pochované na Père-Lachaise
Kategória:Osobnosti z Paríža
Projektívna geometria

**Projektívna geometria** je oblasť matematiky, ktorá skúma geometrické vzťahy invariantné vzhľadom na najvšeobecnejší typ lineárnych transformácií, tzv. projektívne transformácie. Afinná geometria, metrická geometria a euklidovská geometria sú jej špeciálne prípady.

Kategória:Geometria
Ian Brown

**Ian George Brown** (* 20. február 1963, Warrington, Spojené kráľovstvo) je britský spevák, najznámejší ako spevák skupiny The Stone Roses. Po rozpade kapely sa vydal na sólovú dráhu a vytvoril 10 sólových albumov.

## Hudobná kariéra a The Stone Roses
The Stone Roses vznikla v roku 1984 v anglickom meste Manchester. Brown v nej pôsobil ako hlavný vokalista a taktiež skladateľ. The Stone Roses boli inšpiráciou legendárnych neskorších kapiel a to najmä tvorcov legendárneho hudobného hnutia 90-tych rokov, tzv. Britpopu - Oasis, Blur, Suede, no aj mladších Coldplay, Franz Ferdinand, či Arctic Monkeys. Triumf Iana Browna ako aj skupiny Stone Roses bol taký veľký, že si slávna štvorica povedala, že budú najväčšou kapelou na svete, čo sa im aj podarilo, pretože takí inšpirační boli len 20 rokov pred nimi The Beatles. V apríli 1996 sa napriek Brownovmu nesúhlasu rozhodol gitarista Stone Roses John Squire opustiť kapelu, ktorá fungovala ešte 6 mesiacov, ale potom sa po katastrofálnych koncertoch, kde ich diváci vypískali, rozhodli kapelu rozpustiť. Odvtedy Ian Brown a John Squire spolu ani neprehovorili. John Squire sa začal venovať maľovaniu a dokonca povedal že keby mu Ian zavolal, ihneď by mu zložil.

## Sólová cesta
Po rozpade Stone Roses sa Ian Brown vydal na sólovú dráhu. Vydal spolu 10 samostatných albumov a mnoho singlov, ktoré sa umiestňovali v top 10. Spieval trikrát na festivale v Glastonbury, na V festivale alebo v T-In The Park. Od hudobnej spoločnosti NME získal ocenenie Godlike Genius za hudobnú tvorbu. Je tvárou reklamy známej spoločnosti Adidas, ktorú zviditeľňuje spolu so svojim dobrým priateľom, Noelom Gallagherom z Oasis.

## Iné projekty

Kategória:The Stone Roses
Kategória:Anglickí rockoví speváci
Kategória:Anglickí rockoví klávesisti
Kategória:Anglickí rockoví gitaristi
Kategória:Anglickí rockoví basgitaristi
Kategória:Anglickí rockoví bubeníci
Brno-Ořešín

**Brno-Ořešín** je mestská časť na severe štatutárneho mesta Brna. Pod názvom **Ořešín** tiež katastrálne územie a do 26. novembra 1971 samostatná obec.

Mestská časť má rozlohu 306,53 ha, je tu evidovaných 12 ulíc a 211 adries.

## Referencie

## Iné projekty

## Externé odkazy
* Oficiálne stránky mestskej časti Brno-Ořešín


Ořešín
Birka

**Birka** alebo **Birca** alebo **Bierkø**, dnes písané **Björkö**, bolo dôležité obchodné stredisko v oblasti Baltickom mori od 8. do 10. storočia (v období Vikingov). Obchodovalo sa s tovarom z východnej Európy a Orientu, možno až z Číny. Rozkladalo sa na severozápadnom cípe ostrova Björkö v jazere Mälaren v Švédsku,  západne od dnešného Štokholmu a neďaleko od ďalšieho obchodného centra Helgö. 

Sídlo bolo založené v 9. storočí a stalo sa tak prvým sídlom mestského typu vo Švédsku. V roku 831 sa tu konala prvá kresťanská kongregácia vo Švédsku, ktorú vytvoril svätý Ansgar. V 10. storočí význam oblasti upadol, pretože sa strategickejším miestom pre Rusko-byzantský obchod stali ostrov Gotland a sídlo Sigtuna. Úpadok mohol nastať aj v dôsledku poklesu hladiny mora. 

V roku 1993 bola Birka a susedný Hovgården zapísané na zoznam svetového dedičstva UNESCO.

## Referencie

## Iné projekty

## Zdroj

Kategória:Lokality Svetového dedičstva vo Švédsku
Medzinárodné letisko Ferenca Liszta Budapešť

**Medzinárodné letisko Ferenca Liszta Budapešť** (), pôvodne nazývané **Medzinárodné letisko Budapešť-Ferihegy**, (IATA: **BUD**, ICAO: **LHBP**) je najväčšie a najvýznamnejšie letisko v Maďarsku. Leží na okraji mesta Budapešť. Letisko je najväčšie z 5 medzinárodných letísk v Maďarsku. Ponúka medzinárodné spojenia väčšinou po Európe, ale aj do Afriky, Severnej Ameriky a tiež na Blízky východ.

## Dejiny
Myšlienka na výstavbu nového letiska v Budapešti vznikla v roku 1938. Návrhár Károly Dávid Jr. (1903 - 1973), ktorý bol jedným z pôvodcov moderného maďarského architektonického umenia, sníval o výstavbe budovy, ktorá by zo vzduchu pripomínala lietadlo. Práce sa začali v roku 1942. S maďarskou metropolou Budapešť spája letisko  dlhá rýchlostná cesta. Počas sovietskej okupácie bolo nedostavané letisko veľmi poškodené.

### Rekonštrukcia (1947 – 1950)
V roku 1947 bolo rozhodnuté, že letisko bude zrekonštruované na civilné využitie. V rámci trojročného plánu bola výstavba letiska za 40 miliónov forintov schválená. Slávnostné otvorenie letiska sa konalo v máji 1950. Pri tejto príležitosti vznikla Magyar-Szovjet Polgári Légiforgalmi Rt. (Maďarsko-sovietske civilné letectvo). Maďarské aerolínie Magyar Légiforgalmi Vállalat vznikli 25. novembra 1954. Prvé pravidelné linky so spoločnosťou MALÉV začali lietať v lete 1956 do Viedne. Prvou leteckou spoločnosťou, ktorá začala lietať  do Budapešti bola KLM Royal Dutch Airlines v roku 1957.

## Vybavenie a vzhľad letiska
Letisko môže prijať veľké lietadlá ako, napr. Boeing 747, Antonov An-124 a Antonov An-225, ale najčastejšie sa na tomto letisku nachádzajú lietadlá typu Airbus a Boeing. Letisko má dve vzletové a pristávacie dráhy s dĺžkou  a  a tiež riadiacu vežu. Lety sú sústredené do dvoch moderných terminálov. Cestujúci z letov zo schengenského priestoru prechádzajú cez terminál 2A.

## Aerolínie a destinácie
### Pravidelné linky

### Nákladná doprava

## Zdroj

## Iné projekty

Kategória:Letiská v Maďarsku
Kategória:Doprava v Budapešti
Patriot (album)

***Patriot*** je deviaty štúdiový album slovenskej rockovej kapely Tublatanka vydaný v roku 2005 Monitorom EMI Czech Republic s.r.o.

## Zoznam skladieb
Autorom hudby a textu je Martin Ďurinda, pokiaľ nie je vyznačené inak.
# „Cítim sa fajn“ - (Martin Ďurinda / Martin Sarvaš)
# „Život s tebou“ - (Martin Ďurinda / Martin Ďurinda)
# „Cesta snov“ - (Martin Ďurinda / Martin Ďurinda)
# „Panika“ - (Martin Ďurinda / Martin Ďurinda)
# „Mimozemský hlas“ - (Martin Ďurinda / Martin Ďurinda)
# „Mesto nesplnených snov“ - (Martin Ďurinda / Martin Ďurinda)
# „Neverná láska“ - (Martin Ďurinda / Martin Ďurinda)
# „Snenie“ - (Juraj Kupec / Martin Sarvaš)
# „Ja sa mám“ - (Martin Ďurinda / Miro Jurika, Marián Brezáni)
# „Veľký deň“ - (Juraj Topor / Martin Sarvaš)
# „Čierny dážď“ - (Martin Ďurinda / Miro Jurika, Marián Brezáni)
# „Hej hej mama“ - (Martin Ďurinda / Vlado Krausz)
# „Pieseň pre Doda (Šlabikár VIII.)“ - (Martin Ďurinda / Martin Sarvaš)
# „Zostaň aspoň chvíľu“ - (Martin Ďurinda / Martin Ďurinda)

## Zostava
* Maťo Ďurinda - spev a gitara
* Juraj Topor - basová gitara
* Peter Schlosser - bicie, perkusie
* Hostia:
** Salko - klávesy

* Producent: Juraj Kupec

## Referencie

## Externé odkazy
* Tublatanka.sk 

Kategória:Albumy Tublatanky
Kategória:Hudobné albumy z 2005
Chattušaš

**Chattušaš** alebo **Chattuša** bolo hlavné mesto Chetitskej ríše. Nachádzalo sa v blízkosti dnešného tureckého mesta Boğazkale, v minulosti nazývaného Boğazköy, v Çorumskej provincii na severovýchode strednej Anatólie. Leží v zátočine rieky Kızılırmak (v chetitských prameňoch *Marašantija*)  východne od dnešnej Ankary. 

Lokalita je od roku 1986 je zapísaná na zozname Svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Turecku
Kategória:Archeologické lokality v Turecku
Kategória:Dejiny Turecka
Kategória:Staroveké mestá
Svet v ohrození

***Svet v ohrození*** je jedenásty štúdiový album slovenskej rockovej skupiny Tublatanka vydaný v roku 2010. Skupina sa týmto albumom po "popovejšom" období vrátila k hutnejšiemu zvuku a rockovejším pesničkám albumov z 80-tych rokov.  

## Zoznam skladieb
# „Svet v ohrození“ (Maťo Ďurinda, Miroslava Ďurindová / Miroslava Ďurindová) - 6:02
# „Revolúcia“ (Maťo Ďurinda / Maťo Ďurinda) - 4:48
# „Pekelný vlak“ (Maťo Ďurinda, Miroslava Ďurindová / Miroslava Ďurindová) - 5:52
# „Lietam vo výškach“ (Maťo Ďurinda / Miroslava Ďurindová) - 5:26
# „Svätý Grál“ (Maťo Ďurinda / Miroslava Ďurindová) - 4:57
# „Zmysel lásky“ (Maťo Ďurinda, Miroslava Ďurindová / Miroslava Ďurindová) - 4:35
# „Malý blázon“ (Maťo Ďurinda / Maťo Ďurinda) - 3:56
# „Stratený svet“ (Maťo Ďurinda / Miroslava Ďurindová) - 5:39
# „Šlabikár IX“ (Maťo Ďurinda / Martin Sarvaš) - 4:59
# „Môj domov“ (Miroslava Ďurindová / Miroslava Ďurindová) - 4:52
# „Dobrá správa“ (Juraj Topor / Martin Sarvaš) - 3:52
# „Nechaj to tak“ (Maťo Ďurinda, Miroslava Ďurindová / Miroslava Ďurindová) - 4:05
# „Stres“ (Maťo Ďurinda / Maťo Ďurinda) - 4:16
# „S tebou anjel môj“ (Maťo Ďurinda / Miroslava Ďurindová) - 4:34

## Zostava
* Maťo Ďurinda - spev, gitary, klavír
* Juraj Topor - basová gitara
* Peter Schlosser - bicie

### Hostia
* Michal Ďurinda - harmonika (9)

## Referencie

Kategória:Albumy Tublatanky
Kategória:Hudobné albumy z 2010
Daniel Passarella

**Daniel Passarella** (* 25. máj 1953) je bývalý argentínsky futbalista a futbalový tréner. Bol kapitánom argentínskeho mužstva, ktoré vyhralo Majstrovstvá sveta 1978 a hráčom mužstva, ktorého vyhralo Majstrovstvá sveta 1986. Trénoval okrem iného aj národné reprezentácie  a . Od roku 2009 je riaditeľom argentínskeho klubu River Plate.

## Externé odkazy
* Profil na planetworldcup.com

Kategória:Argentínski futbalisti
Kategória:Argentínski futbaloví tréneri
Kategória:Hráči River Plate
Kategória:Hráči FC Internazionale Miláno
Kategória:Hráči AC Fiorentina
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1986
Kategória:Majstri sveta vo futbale
13 (Six Feet Under)

***13*** je ôsmy štúdiový album od americkej deathmetalovej skupiny Six Feet Under. Album bol vydaný 21. marca 2005 vydavateľstvom Metal Blade Records.

## Zoznam skladieb
# „Decomposition of the Human Race“ – 3:42
# „Somewhere In the Darkness“ – 3:53
# „Rest In Pieces“ – 3:08
# „Wormfood“ – 3:45
# „13“ – 3:07
# „The Shadow of the Reaper“ – 3:38
# „Deathklaat“ – 2:35
# „The Poison Hand“ – 2:57
# „This Suicide“ – 2:21
# „The Art of Headhunting“ – 3:33
# „Stump“ – 3:11

## Zostava

*Chris Barnes – spev
*Steve Swanson – gitara
*Terry Butler – basgitara
*Greg Hall – bicie

Kategória:Deathmetalové hudobné albumy
Kategória:Hudobné albumy z 2005
Kategória:Albumy skupiny Six Feet Under
Frontón

thumb|Frontón budovy Gréckej národnej akadémie v Aténách
**Frontón** je architektonický prvok klasickej rádovej architektúry. Je to štítový nadstavec, umiestnený väčšinou nad oknom alebo portálom (častý v klasicizme).

Spravidla má tvar  nízkeho rovnoramenného trojuholníka alebo segmentu, môže však byť i rozoklaný. V baroku bolo veľmi obvyklé použitie striedajúcich sa trojuholníkových a segmentových frontónov.

Ak je umiestnený nad oknami, označuje sa ako suprafenestra, ak nad dverami či bránou ako supraporta.

Pre frontón nachádzajúci sa nad rizalitom alebo priečelím sa niekedy používa nesprávne označenie tympanón.

## Pozri aj
* Edikula

## Zdroj

Kategória:Architektonické prvky
Kategória:Architektúra v starovekom Grécku
Kategória:Architektúra v starovekom Ríme
Kategória:Renesančná architektúra
Kategória:Baroková architektúra
Kategória:Klasicistická architektúra
Karol Borsuk

**Karol Borsuk** (* 8. máj 1905, Varšava, Ruská ríša – † 24. január 1982, Varšava, Poľsko) bol poľský matematik. 

Je známy predovšetkým vďaka práci v topológii. Je zakladateľom teórie známej ako teória tvarov. Spoločne so Stanislawom Ulamom je autorom tzv. Borsukovej-Ulamovej vety.

## Externé odkazy
* Biografia

Kategória:Poľskí matematici
Kategória:Osobnosti z Varšavy
Vodný hrad

thumb|Oxburg Hall
**Vodný hrad** alebo **vodný zámok** je hrad s vonkajšími múrmi obklopenými priekopou s vodou alebo vodnou plochou. Obklopujúca voda slúžila ako obranný prvok.

## Charakteristika
Vodné hrady boli v stredoveku bežné a najčastejšie sa stavali v rovinatej krajine. Pôvodné vodné hrady boli stavané na sťaženie útoku nepriateľov. Obklopujúca vodná plocha tiež slúžila v dobách sucha ako zdroj vody, rýb či primitívna kanalizácia. Hrad mal len jeden vchod prístupný padacím mostom, ktorý býval v noci či v prípade hroziaceho nebezpečenstva zdvihnutý. Pre niektoré hrady je typické využitie prírodného alebo umelého jazera s hradom stúpajúcim viac či menej priamo z vody v tvare ostrova nebo polostrova. V menšom počte prípadov bola voda skôr opevnením než obranou proti lupičom alebo vzbure. Ako príklad možno uviesť hrad Cornet v Guernsey. V neskoršom období boli vodné hrady navrhnuté k odolnosti proti útoku delostreľby. Vodné plochy boli využivané aj na ochranu pred búrkami, napríklad bastiónová pevnosť v Olomouci. Časom boli mnohé opevnené hrady premenené na zámky, paláce, hotely alebo veľké rezidencie, upravené na pobyt hostí alebo miesto na bývanie.

## Známe vodné hrady

### Belgicko
*zámok Alden Biesen, neďaleko Hasseltu
thumb|Egeskov
### Česko
* zámok Blatná
* zámok Červená Lhota
* hrad Lipý
* hrad Švihov
* hrad Vildštejn

### Dánsko
*zámok Egeskov na Fyne

### Holandsko
*hrad Muiderslot v Muidene ( od Amsterdamu)
*hrad Loevestein na sútoku riek Máza a Waal
*hrad Doornenburg na Rýne
*hrad Doorwerth na Rýne
*hrad Menkemaborg v Uithuizene v severnom Groningenu
*hrad Croy v Severnom Brabantsku
*hrad Duivenvoorde vo Voorschotene medzi Haagom a Leidenom

### Litva
*hrad Trakai v rovnomennom meste

### Nemecko
thumb|Štítnik
*zámok Brennhausen v severnom Bavorsku
*zámok Dyck neďaleiko Jüchenu v Severnom Porýní-Vestfálsku
*hrad Gudenau vo Wachtbergu v Severnom Porýní-Vestfálsku
*zámok Klaffenbach v Sasku
*hrad Mespelbrunn v Bavorsku

* hrad Vischering neďaleko Ludinghausenu
*Schwerin v Meklenbursko-Predpomoransku
*zámok Bad Rappenau

### Rakúsko
thumb|Bodiam
*zámok Anif

### Slovensko
*Eberhard, bývalý vodný hrad v Malinove
*vodný hrad v Štítniku
*Parič
*Vranovský vodný hrad
*Vodný hrad Partizánske

### Veľká Británia
*hrad Bodiam vo Východnom Sussexe
*hrad Leeds v Kente
*Hrad Caerphilly vo Walese
*Hrad Cornet, Cornet Rock, Guernsey

## Iné projekty

## Zdroj